คือเมื่อวันที่ 3 มิถุนายน ที่ผ่านมาได้ไปฉีดยาคุม แบบ 3 เดือนมา ในวันแรกของการประจำเดือนแล้วถึงตอนี้ก็ผ่านมา อาทิตย์กว่าแล้ว แต่ยังมีเหลือ ออกอยู่ แต่ไม่เยอะ ที่สั่งเกตุได้เพราะใส่ แผ่นบางธรรมดาแล้ว ปจด เดือน เราจะมีไม่เกิน 3-4 วันก็หายแล้วมันเกิดจาก ยาคุม หรือเปล่าแล้วตอนนี้มีอาการที่เพิ่มเติมขึ้นมาคือ มีอาการปวดท้องแบบจี๊ดๆๆ บริเวณ ใต้สะดื้อ ไปทางขวามา
สวัสดีค่ะ หากได้ฉีดยาคุมกำเนิดในวันแรกที่ประจำเดือนมา ยาฉีดคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที โดยจะสามารถป้องกันการตั้งครรภ์ได้มากกว่า 99%สำหรับผลข้างเคียงที่อาจพบได้จากการฉีดยาคุมกำเนิดชนิดฮอร์โมนเดี่ยว หรือชนิดที่ฉีดทุก 2 หรือ 3 เดือน คืออาจทำให้มีเลือดออกกะปริดกะปรอย หรือมีประจำเดือนมามากได้ แต่เมื่อผ่านไปซักระยะ ประจำเดือนจะเริ่มมาน้อย และจะขาดหายไปได้ดังนั้น การมีเลือดออกในปริมาณเล็กน้อยมานานอาทิตย์กว่าดังกล่าว ร่วมกับอาการปวดท้องแบบจี๊ดๆ จึงน่าจะเป็นผลข้างเคียงของยาฉีดคุมกำเนิดได้ ซึ่งหากเลือดที่ออกมีปริมาณไม่มาก และอาการปวดท้องไม่รุนแรง ก็ไม่ได้อันตรายแต่อย่างใด อาการน่าจะดีขึ้นเมื่อผ่านไปซักระยะค่ะ แนะนำให้สังเกตอาการไปก่อนค่ะหากอาการปวดท้องเป็นรุนแรงมากขึ้นเรื่อยๆ หรือมีอาการอื่น เช่น ไข้ ท้องเสีย อาเจียน อาจไม่ได้เกิดจากผลของยาฉีดคุมกำเนิด แต่อาจเกิดจากสาเหตุอื่นๆ เช่น ไส้ติ่งอักเสบ ลำไส้อักเสบ เป็นต้น ซึ่งในกรณีนี้ควรไปพบแพทย์เพื่อหาสาเหตุค่ะ